כיכר סדום

כיכר סדום הוא חבל ארץ גאוגרפי בצפון הערבה ומדרום לים המלח. אזור כיכר סדום הוא מקום שפכם של נחלי הנגב והרי אדום הגדולים אל ים המלח ובהם נחל הערבה, נחל צין, נחל זרד (ואדי חיסה) ואחרים. עקב ריבוי מקורות המים התפתחה מלחת סדום שהיא המלחה הגדולה בישראל. מדרום למלחת סדום במוצא שפך הנחלים, חווארי כיכר סדום, תצורת נוף של משקעי ימת הלשון הקדומה.

בכיכר סדום הוקמו מפעלי ים המלח בשנת 1934 ובשנת 1959 הוקמה חוות הבודדים נאות הכיכר שלימים הפכה למושב נאות הכיכר.

השם כיכר סדום נוצר מצירוף שמות המופיעים במקרא, בו מוזכרת העיר סדום בין יישובי כיכר הירדן, אף שלפי פרשנויות אחדות אזור כיכר הירדן הוא צפוני לים המלח. זיהויה של צוער המקראית בדרום ים המלח העניק לחבל את השם כיכר סדום. לפי המסורת היהודית, במקום זה אירעה מהפכת סדום ועמורה.

קישורים חיצוניים 
 

ים המלח
מקומות גאוגרפיים ללא קואורדינטות